Volton Holas

Volton Holas () – didelis paladiško stiliaus namas Vakarų Jorkšyre, Anglijoje. Pastatytas 1767 m. ežero saloje gamtininko ir keliautojo Charles Waterton tėvo Thomas. Po tėvo mirties paveldėjęs namą, Charles Waterton teritoriją aptvėrė beveik trijų metrų aukščio ir beveik penkių kilometrų ilgio siena gamtos apsaugai nuo brakonierių. Pastatyti sieną užtruko penkerius metus ir kainavo 9000 svarų sterlingų. Siekdamas pritraukti paukščių, jis sodino medžius, darė dirbtines dreves pelėdoms, sukūrė ir išdėliojo dirbtinius lizdus varnėnams, antims, kuosoms. Taip pat mėgino įvežti ir apgyvendinti pelėdikes iš Italijos, tačiau nesėkmingai. Volton Holas yra pirmasis žinomas gamtos rezervatas istorijoje. Charles Waterton taip pat nemokamai įleisdavo žmones apžiūrėti gamtos, drausdavo tik medžioklę.https://web.archive.org/web/20100820082727/http://www.watertonparkhotel.co.uk/OurHotel/History.aspxhttps://web.archive.org/web/20131217041237/http://www.wakefield.gov.uk/CultureAndLeisure/HistoricWakefield/People/CharlesWaterton/default.htm

1865 m. Charles Waterton mirė. Volton Holą paveldėjęs jo sūnus Edmund 1876 m. bankrutavo ir namą turėjo parduoti. XX a. penktajame dešimtmetyje, paskui šeštajame dešimtmetyje ir galiausiai septintojo dešimtmečio pradžioje Volton Holas buvo naudojamas kaip laikinas socialinis būstas nėščioms moterims. Šiuo metu jis priklauso Waterton Park viešbučiui. Charles Waterton gyvūnų iškamšų kolekcija šiuo metu eksponuojama Wakefield muziejuje. Buvusio gamtos rezervato didžioji dalis yra golfo aikštynas, likusi dalis – viešas parkas.http://www.bbc.co.uk/bradford/sense_of_place/walton_1.shtml

2015 m. britų gamtininkas seras David Attenborough pasiūlė įtraukti Volton Holą į UNESCO pasaulio paveldo sąrašą. Gamtininkas Paul Dainton užsiėmė komiteto kūrimu ir formalios nominacijos pateikimu.https://www.yorkshirepost.co.uk/news/politics/sir-david-attenborough-backs-campaign-have-hs2-threat-estate-designated-heritage-site-1820098

 Šaltiniai 

Kategorija:Rezervatai
Kategorija:Anglijos geografija